TIL 2020

Fotballklubben TIL 2020 ble stiftet i 2020 som et satsingsprosjekt på kvinnefotball i Tromsø mellom klubbene IF Fløya og Tromsø IL. Satsingen skal gi jenter i Nord-Norge muligheten til å satse på toppfotball, uten å måtte flytte til sørligere deler av Norge.

Klubben spiller i 2022 i 1. divisjon for kvinner. De spiller sine hjemmekamper på Alfheim Stadion, mens Fløya Arena er lagets hovedtreningsbane.

Tabell

Historie 
Klubben ble stiftet 16. desember 2020 på et stiftelsesmøte på Alfheim Stadion. Dette etter at både IF Fløya og Tromsø IL hadde vedtatt på sine respektive årsmøter å etablere en ny klubb for toppsatsing på kvinnefotball under navnet TIL 2020. Målet var å etablere seg som et stabilt lag i toppfotballen i Norge, det vil si de to øverste nivåene. Det ble på stiftelsesmøtet avgjort at klubben ville ha Tromsø ILs røde og hvite drakt som hjemmedrakt, mens bortedrakten ville være i Fløyas grønne farger for å ivareta begge klubbene.

Siden man ikke rakk fristen for å overflytte lisensen fra Fløya til den nye klubben, ble 2021 et overgangsår hvor spillerne rent teknisk var en del av Fløya, før TIL 2020 offisielt overtok Fløyas plass i 1. divisjon fra 2022-sesongen.

Spillerstall
oppdatert 29. oktober 2023.

Referanser

Eksterne lenker
 

Tromsø Idrettslag
Kvinnefotballag i Norge
Fotballag i Tromsø
Fotballag etablert i 2020